פורמולה 1 עונת 2020

עונת 2020 היא העונה ה-71 בה התקיימה אליפות הפורמולה 1. על פי התכנון המקורי בעונה היו צפויים להתקיים 22 מרוצים, המספר הגבוה של מרוצים בעונה בתולדות האליפות. התפרצות נגיף הקורונה הובילה לדחיית פתיחת העונה ולצמצום משמעותי במספר המרוצים. בתחילת חודש יוני הוצג לוח מרוצים חדש שכלל שמונה מרוצים שצפויים להתקיים במהלך החודשים יולי-ספטמבר ברחבי אירופה, בהמשך גדל מספר המרוצים ל-17. גרנד פרי מונקו בוטל ולא התקיים לראשונה מאז שנת 1954. לואיס המילטון שבר את שיא הניצחונות של מיכאל שומאכר, עלה לראש רשימת מנצחי המרוצים בפורמולה 1 עם 95 ניצחונות וזכה באליפות בפעם השביעית. קבוצת מרצדס זכתה באליפות היצרנים בפעם השביעית ברציפות. קבוצת טורו רוסו שינתה את שמה ל"אלפא טאורי", כשם מותג האופנה של חברת רד בול. קבוצת ויליאמס נמכרה על ידי פרנק וקלייר ויליאמס לחברה האחזקות האמריקאית דורליטון קפיטל, שהתחייבה לשמור על שם הקבוצה. אסטבן אוקון שב לאליפות, לאחר שנה בה שימש כנהג מבחן בקבוצת מרצדס, כמחליפו של ניקו הולקנברג בקבוצת רנו. ניקולאס לטיפי הצטרף לאליפות כמחליפו של רוברט קוביצה בקבוצת ויליאמס. שינויים במהלך העונה סרחיו פרס אובחן חיובי בבדיקת קורונה והחמיץ את צמד המרוצים בבריטניה. במקומו התחרה ניקו הולקנברג, שבהמשך העונה החליף את לאנס סטרול בגרמניה, לאחר שזה חש ברע. לואיס המילטון אובחן חיובי בבדיקת קורונה יומיים לאחר גרנד פרי בחריין. ג'ורג' ראסל החליף אותו בגרנד פרי סאח'יר, בעוד ג'ק איטקן החליף את ראסל בויליאמס. רומן גרוז'אן נפצע בתאונה בגרנד פרי בחריין והחמיץ את שני מרוצי הסיום של העונה. פייטרו פיטיפלדי, הנהג המשלים של קבוצת האס מילא את מקומו. לקראת העונה הוצג לוח מרוצים שכלל 22 מרוצים – מספר שיא של מרוצים בעונה אחת. שני מרוצים חדשים תוכננו להתווסף ללוח המרוצים: גרנד פרי וייטנאם וגרנד פרי הולנד. גרנד פרי וייטנאם הוא מרוץ הגרנד פרי הראשון שנוסף מאז רכשה ליברטי מדיה את הזכויות המסחריות לניהול האליפות. הרמן טילקה תכנן מסלול רחוב העובר ברחבי האנוי, בירת המדינה. גרנד פרי הולנד אמור היה לחזור לסבב התחרויות, לראשונה מאז שנת 1985 במסלול זנדוורט שעבר התאמות לצורך האליפות. שני המרוצים לא התקיימו בסופו של דבר בשל התפרצות וירוס הקורונה. בנוסף, גרנד פרי גרמניה הוצא מסבב התחרויות. כחודש לפני פתיחת העונה נדחה גרנד פרי סין בעקבות התפרצות מגפת הקורונה. בתחילת מרץ הודיעו מארגני גרנד פרי בחריין, המרוץ השני בעונה, כי המרוץ יתקיים, אך ללא נוכחות של קהל ביציעים. קבוצות פרארי ואלפאטאורי, שמקום מושבן באיטליה, המדינה בעלת מספר הנפגעים השני מההתפרצות אחרי סין, הביעו את חששן כי אנשי הצוות שלהן לא יוכלו להגיע אל המרוצים עקב מגבלות כניסה ודרישה להסגר מצד חלק מהמדינות. בתגובה הכריז רוס בראון, מנהל המרוצים של האליפות כי מרוצים לא יתקיימו במדינות שלא יאפשרו כניסה לצוותים הטכניים של הקבוצות. גרנד פרי אוסטרליה תוכנן להתקיים כמתוכנן, וכל הקבוצות הגיעו למלבורן. שלושה ימים לפני המרוץ נמצא כי עובד בצוות הטכני של קבוצת מקלארן נדבק בווירוס והקבוצה הכריזה על פרישה מהמרוץ וכניסה לבידוד. בבוקר למחרת, מספר שעות לפני תחילת מקצה האימונים הראשון, הוחלט על ביטול המרוץ. באותו היום הודיעה FIA כי המרוצים בבחריין ובוייאטנם נדחו, וכי העונה מתוכננת להתחיל באירופה בתחילת מאי. בהמשך החודש הוחלט על דחיית המרוצים בהולנד, ספרד ואזרבייג'ן ועל ביטול המירוץ במונקו. כמו כן הוחלט על השעיית השינויים בתקנות שתוכננו ל-2021. שינויים אלה יכנסו לתוקף בעונת 2022. ב-2 ביוני הוצג לוח מרוצים חדש, הכולל שמונה מרוצים שצפויים להתקיים באירופה בחודשים יולי-ספטמבר, כאשר מרוצים נוספים צפויים היו להתווסף בהמשך. על מנת לאפשר קיום מספר גדול ככל האפשר של מרוצים, הוחלט על קיום מרוץ כפול באוסטריה ובריטניה. הוחלט לקיים את המרוצים ללא קהל ביציעים ותוך הגבלה של מספר המקסימלי של אנשי הצוות מכל קבוצה. ה-FIA הודיע כי הוא בוחן חלופות שונות, ביניהם קיום מרוצים במסלולים בהם לא התקיימו מרוצי פורמולה 1 בעבר ושימוש בתצורות מסלול שונות במסלולים קיימים. ב-10 ביולי הוחזר ללוח הגרנד פרי הרוסי בסוצ'י ונוסף גרנד פרי טוסקנה שייערך במסלול מוג'לו שבאיטליה. זו הפעם הראשונה בה יערך מרוץ פורמולה 1 במסלול מוג'לו. בהמשך יולי נוספו ללוח מרוצים בנורבוגרינג (לראשונה מאז 2013), אימולה (לראשונה מאז עונת 2006), ופורטימאו בפורטוגל (לראשונה בסבב, והגרנד פרי הראשון בפורטוגל מאז 1996). המירוץ באימולה מתוכנן להיערך במשך יומיים בלבד, עם מקצה אימון יחיד (בניגוד לשלושה מקצי אימון בדרך כלל). בחודש אוגוסט פורסמו ארבעת המרוצים האחרונים לעונה: גרנד פרי טורקיה (לראשונה מאז 2011), מרוץ כפול בבחריין וגרנד פרי אבו דאבי. בכך הושלם לוח המרוצים הסופי לעונה שתכלול 17 מרוצים. נהגים שייקחו חלק באימונים החופשיים יוכלו לצבור נקודות נוספות לרישיון-על. כל נהג שישלים 100 ק"מ יזכה בנקודה נוספת, בתנאי שלא יעבור על כללי הנהיגה. מקסימום הנקודות הניתנות לצבירה באימונים חופשיים הוא 10 נקודות. בעונה הוחלט על הוספת נקודת בונוס לנהג שיקבע את ההקפה המהירה בכל מרוץ, בתנאי שיסיים את המירוץ בין עשרת הנהגים המהירים ביותר. תוצאה בכתב מודגש מסמלת זינוק מפול פוזישן תוצאה בכתב מוטה מסמלת את זמן ההקפה המהירה לרייסינג פוינט הופחתו 15 נקודות באליפות היצרנים בעקבות מחאה של רנו על חוקיות רכיבים במערכת הבלימה של המכונית אתר האינטרנט הרשמי של פורמולה 1 עונת 2020 (באנגלית) מדיה וקבצים בנושא פורמולה 1 עונת 2020 בוויקישיתוף תוצאות מרוצי העונה באתר Formula1.com. סיכום העונה באתר MotorSport Magazine. Grosjean keeps Haas F1 seat for 2020, Motorsport.com, 19 September 2019 Here's the 2019 Haas F1 Team driver lineup, Autoweek, 28 September 2018 Pietro Fittipaldi to replace Grosjean for Sakhir Grand Prix, Autosport, 30 November 2020 George Russell to race for Williams in 2019, ESPN, 12 October 2018 Williams confirms Latifi alongside Russell for 2020, Motorsport.com, 28 November 2019 Russell replaces Hamilton at Mercedes for Sakhir GP, Motorsport.com, 2 December 2020 Red Bull keeps Albon for 2020, Toro Rosso drivers stay, Motorsport.com, 12 November 2019 McLaren: Carlos Sainz to replace Fernando Alonso from 2019, BBC, 16 August 2018 Lando Norris joins McLaren for Formula 1 2019: The full story, Sky Sport, 5 September 2018 Lewis Hamilton: Mercedes driver agrees £40m-a-year deal until 2020, BBC, 19 July 2018 Mercedes chooses Bottas over Ocon for 2020, Motorsport.com, 29 August 2019 Raikkonen to race for Sauber after Ferrari exit, Motorsport.com, 11 September 2018 Alfa Romeo Racing and Antonio Giovinazzi remain together in Formula 1, 4 November 2019 Ferrari confirms Leclerc for 2019 F1 season, Motorsport.com, 11 September 2018 Perez signs new three-year F1 deal with Racing Point, Motorsport.com, 30 August 2019 Daniel Ricciardo: Red Bull driver leaving for Renault at end of 2018 season, BBC, 3 August 2018 Ocon to replace Hulkenberg at Renault, Motorsport.coo, 29 August 2019 Toro Rosso to be renamed AlphaTauri for 2020, Speedcafe, 29 September 2019 New York Investment Firm Dorilton Capital Buys Williams F1 Team, AutoWeek, 24 August 2020 Vietnam secures 2020 Formula 1 berth, Speedcafe.com, 8 November 2018 Dutch Grand Prix to return at Zandvoort from 2020, Formula1.com, 14 May 2019 Chinese Grand Prix postponed due to coronavirus outbreak, Formula1.com, 12 February 2020 F1 Bahrain GP to be run behind closed doors due to coronavirus, Autosport, 8 March 2020 Ferrari wants assurances over coronavirus from F1 before travel, Autosport, 28 February 2020 Tost: Unfair if Australia goes ahead without all F1 teams, Autosport, 2 March 2020 Coronavirus: F1 will not hold race in country preventing teams entering, BBC, 4 March 2020 McLaren withdraw from the Australian Grand Prix, PlanetF1.com, 13 March 2020 Coronavirus: Australian Grand Prix called off, BBC, 13 March 2020 Bahrain and Vietnam Grands Prix postponed, Formula1.com, 13 March 2020 Dutch and Spanish Grands Prix postponed, Monaco cancelled, Formula1.com, 19 March 2020 Azerbaijan Grand Prix postponed because of coronavirus outbreak, BBC, 23 March 2020 F1 confirms first 8 races of revised 2020 calendar, starting with Austria double header, Formula1.com, 2 June 2020 Formula 1 2020: Turkey, Bahrain and Abu Dhabi confirmed to conclude season, BBC, 25 August 2020 Formula 1, FIA and AGPC announce cancellation of the 2020 Australian Grand Prix, Formula1.com, 13 March 2020 F1 News: Dutch Grand Prix officially cancelled for 2020, Autosport, 28 May 2020 Organisers confirm 2020 French Grand Prix will not go ahead, Formula1.com, 27 April 2020 Practice sessions will count towards F1 superlicence points, Autosport, 14 June 2019